**Go Go Berlin bringer deres hæsblæsende rock til VEGA**

*Der bliver fut under kedlerne, når det energiske Århus-band Go Go Berlin indtager Lille VEGA lørdag den 28. november.*

**Ungt dansk band med rødder i rockhistorien besøger VEGA**

Det danske rockband Go Go Berlin har på rekordtid cementeret sig som et af de mest fremadstormende rockbands både herhjemme og i udlandet. Dette skyldes ikke mindst bandets medrivende live-energi, som man kan opleve, når bandet lørdag den 28. november står på scenen i Lille VEGA.

Bandets helt særlige live-energi har både sikret det unge band en stor og trofast fanskare samt stor international opmærksomhed særligt i Tyskland, hvor bandet har optrådt på tysk tv for millioner af seere. Også bandets hang til at skrive catchy rocksange som ”Gimme Your”, ”Raise Your Head” og ”Shoot The Night”, har sikret bandet et stort internationalt følge.

**Masser af live-shows under bæltet**

Trods bandets unge alder, har Go Go Berlin allerede, udover udgivelse af debutalbummet *New Gold*, spillet over 300 shows fordelt på ti lande og tre kontinenter samt liveshows bl.a. på Roskilde Festival og SPOT. Sidstnævnte koncert belønnede Gaffa med 5 ud af 6 stjerner og beskrev som ”*underholdene, velspillet og medrivende…De er unge, de er talentfulde, og de vil frem i verden. Og at dømme efter koncerten på Spot skal de nok komme det – i nærmeste fremtid*”.

**Fakta om koncerten**:

Go Go Berlin (DK)

Mandag 2. november kl. 20.00

Lille VEGA, Enghavevej 40, 1674 København V

Billetpris: 150 kr. + gebyr

Forsalg via VEGAs hjemmeside og Billetnet.

*For yderligere oplysninger kontakt venligst*

Marie Louise Fuglsang-Damgaard

Kommunikationsmedarbejder, VEGA

mf@vega.dk